sa dako roon ay isang pierrot na payak na puti ang linulutangan ng malalaking bitones na itim, at itim ding apat na dali ang lapad ang sa laylayan ng baro at salawal ay bilang palamuti. ang tatlong balatkayong ito'ipinagawa ni maneng upang magamit nila sa dakilang sayawan ng mga balatkayo. sa lahat ng dako ng maynila, ang biro ay siyang namamayani, animo ba'ang lahat ng tao ay nakalimot na sandali sa dakilang asal at ang araw ay mataas pa halos, ang mga confetti ay nagliliparan na, at nagdadapuan sa mga maiitim na buhok ng magagandang dalagang naglalakad, at ang mga serpentina ay kasalukuyang naninilo, datapuwa'silong marupok, kasing dupok marahil ng isang panandaliang bulong ng pita. iisang iglap. nagkapantay pantay manding lahat ang mga tao sa loob ng isang maskarang nakatawa kung minsan nakangiwi kayang animo'kumagat ng isang bungang kahoy na maasim.